Mari Andre-Eysn

Mari Andre-Eysn (; ) — botanik və folklorşünas.Mari, folklorşünas və siyasətçi Rudolf Krissin müəllimi olmuşdur.

 Bioqrafiyası 
Mari Eysn 1847-ci ildə Aşağı Avstriyanın Horn şəhərində varlı tacir Alois Eysn və onun həyat yoldaşı Anna Eysnin ailəsində anadan olmuşdur. 

Mari Eysn xüsusilə botanika sahəsində özünü öyrətmə yolu ilə təhsil almışdır. O, botanik Anton Kerner fon Marilaunun ailəsi ilə dostluq münasibətləri sayəsində bu sahəyə daha çox maraq göstərirdi. Zalsburq ətrafında Alp bitkiləri toplayaraq fanoqam bitkilərindən ibarət herbari yaratmışdır.1887-1891-ci illər arasında Kerner fon Marilaunun "Schedae ad floram exsiccatam Austro-Hungaricam" (Avstriya-Macarıstan florası üçün qurudulmuş yarpaq təbəqələri) adlı əsərinə 1 200-dən çox sənəd təqdim etməklə ona dəstək olmuşdur. O, həmçinin Zalsburq Təbiət Tarixi Muzeyinə yosun kolleksiyası bağışlamışdır.

Eysn təkcə təbiət elmlərinə deyil, həm də tekstil sənətinə maraq göstərirdi və nadir krujeva nümunələri toplayırdı. Bundan əlavə, o, tarixlə də məşğul olmuş və arxeoloq Matteus Muxun Yuxarı Avstriyanın  Mondze gölündə apardığı tədqiqatlara dəstək vermişdi.

 Elmi fəaliyyət və etnoqrafiya araşdırmaları 
1903-cü ildə, 56 yaşında, Marie Eysn coğrafiyaçı və etnoqraf Riçard Andre ilə ailə qurmuşdur.Cütlük Münhendə yaşamış, lakin 1912-ci il fevralın 22-də Andre vəfat etmişdir. Həmin il Eysn Roma Katolikliyindən Protestanlığa keçmişdir və tədqiqat istiqamətini dəyişdirmişdir. Bu dəfə o, xalq inanclarının izlərini araşdırmağa başlamışdır.

O, votiv əşyaları və amuletlər toplayırdı və həyat yoldaşının "Cənubi Almaniyada Katolik Xalqının Votiv və Nəzir Əşyaları" (1904) adlı əsərinin yazılmasına dəstək olmuşdur. Geniş etnoqrafik tədqiqatlar apararaq 1910-cu ildə "Bavariya-Avstriya Alp Regionundan Folklor" adlı əsas əsərini nəşr etdirmişdir. Bu kitab onun "ziyarətgahlara dair tədqiqatların banisi" kimi tanınmasına səbəb olmuşdur. Mari həmin il əldə etdiyi votiv kolleksiyasının böyük bir hissəsini Berlində yerləşən Folklor Muzeyinə bağışlamışdır. 1907-ci ildə isə muzey assosiasiyasının fəxri üzvü seçilmişdir.

 Maddi çətinliklər və son illəri 
Birinci Dünya Müharibəsindən sonra inflyasiya nəticəsində ilk dəfə maliyyə çətinlikləri ilə üzləşmişdir. Gəlirini təmin etmək üçün öz kolleksiyalarının bir hissəsini muzeylərə satırdı. Bavariya şahzadəsi Ruprext Mariyə Berxtesqaden şəhərindəki Villa Brandholtslehendə mənzil ayırmış və burada Eysn təqaüd illərini keçirirdi.

Bu dövrdə öyrəncisi və varisi Rudolf Kriss ilə birlikdə dini folklor kolleksiyasının əsasını qoymuşdur. Sonradan bu kolleksiya Bavariya Milli Muzeyinə bağışlanmışdır. 

1920-ci ildə Vyanada Folklor Assosiasiyasının fəxri üzvü təyin edilmişdir. 1929-cu ildə, 81 yaşında Berxtesqadendə vəfat etmişdir. Onun cənazəsi Münhendə protestant ayini ilə kremasiya olunmuş, daha sonra külləri Zalsburq şəhər qəbiristanlığında valideynlərinin məzarına yerləşdirilmişdir.

 Əsərləri 
1897 — Zalsburq yaxınlığında köhnə daş xaçlar və xaçkarlar haqqında. Avstriya folkloru jurnalı, cild 3, səh. 65-79
1898 - Zalsburq hersoqluğunda hasar. Avstriya folkloru jurnalı, cild 4, səh.273-283
1898 - Folklor üçün botanika: Folklor Dərnəyi jurnalı, cild 8, səh.226
1904 - Andre, Riçard - Cənubi Almaniya katoliklərinin votivləri və nəzirləri. Folklorşünaslığa töhfə.
1910 - Folklor. Bavariya-Avstriya Alp regionundan.
1915 - Valserfelddəki armud ağacı: Bavariya folklor kitabçaları, 4-cü buraxılış, səh.13 

 İstinadlar 

 Xarici keçidlər 
 Short biography (in German) https://www.biographien.ac.at/oebl_1/278.pdf
 Austrian Biographical Lexicon from 1815 (in German) https://www.biographien.ac.at/oebl/oebl_A/Andree-Eysn_Marie_1847_1929.xml

Kateqoriya:Folklorşünaslar